Ясакар

Ясакар, таполя чорная (Populus nigra) — лістападнае дрэва роду таполя сямейства вярбовых. Дрэвы вышынёй да 30—35 м. Крона разгалістая, кара сьветла-шэрая, у ствалах дрэваў амаль чорная. Лісьце на доўгіх, сьціснутых чараньках, яйкападобна-трохкутнае або рамбічнае. Кветкі ў каташках. Плод — каробачка. Ясакар — хуткарослая, марозаўстойлівая парода. Жыве да 300 гадоў. Пашырана пераважна на поўдні Беларусі. Расьце па берагах рэк, азёр, старыц. Часта вырошчваецца як дэкаратыўная расьліна. Цьвіце ў красавіку. Пупыршкі выкарыстоўваюцца ў мэдыцыне, драўніна прыдатна для будаўніцтва.